એકબીજાની સાથેની દુશ્મનીના મુદ્દે ભારત અને પાકિસ્તાન ભલે નાહકના જઝબાતી બની જતા હોય, પરંતુ અમેરિકા-ચીન જેવા દેશો માટે તો આપણી દુશ્મની એ નર્યો બિઝનેસ જ છે. ભારત-પાક હોય કે અમેરિકા- ચીન, બધા જ દેશના રાજકારણીઓ અંતે તો એકસરખા ખંધા, ધીટ અને સ્વાર્થી જ હોય છે. એ બતાવવા માટે ડિરેક્ટરે એ બધા જ રોલમાં દલીપ તાહિલને કાસ્ટ કર્યા છે. કમર્શિયલ સિનેમામાં ભાગ્યે જ જોવા મળે એવું બિટવિન ધ લાઇન ડિટેઇલિંગ પણ આ ફિલ્મમાં ઘણે બધે ઠેકાણે છે.